Συγγνώμη που άργησα.
Τα παιδιά;
Όταν έφυγα, ο Χάντερ έκανε έρωτα με το iPad στη βεράντα
κι η Τόρι παράγγελνε ένα κάρο φαγητά στο δωμάτιο.
- Έχω κλείσει τραπέζι. - Τι να κάνουμε τώρα;
Τα σχέδια ανατρέπονται.
- Γεια σας. Θα ήθελα ένα νεγκρόνι. - Φυσικά.
- Ουάου. - Το ποτό των διακοπών.
Νόμιζα ότι ήταν το υπερβολικό ροζέ.
Ναι, άρα, μάλλον τα νεγκρόνι σημαίνουν ότι οι διακοπές τελειώνουν.
- Ζόρικη η επιστροφή. - Δεν θέλω να γυρίσω.
Είμαστε εδώ ώσπου να μην είμαστε.
- Τι; - Νεγκρόνι για την κυρία.
Φιλοσοφία διακοπών.
Κουπ, πολύ βαθυστόχαστο. Ξέρεις ότι δεν σημαίνει κάτι, έτσι;
- Θα σημαίνει μετά το δεύτερο νεγκρόνι. - Ίσως το γυρίσω σε μεσκάλ.
Διάσημη τελευταία ατάκα!
Θα υπάρξουν κι άλλες.
- Τελευταίες ατάκες; - Όχι, διακοπές, σαν αυτές.
Λες;
- Είμαστε εδώ ώσπου να μην είμαστε. - Θεέ μου! Σταμάτα επιτέλους.
Σκέψου το. Έχουμε εξελιχθεί πολύ
- κάνοντας κάτι τέτοιο. - Ευκολότερο αν δεν κοιμόμαστε με φίλους.
- Εσύ το έκανες πρώτη. - Κατηγορήθηκες για φόνο.
Δίκαιο.
- Άλλο ένα, παρακαλώ; - Σι, σενιόρα.
- Το ρούφηξες. - Έχω ώρα μέχρι να κοιμηθώ.
Πενηνταρίσαμε, Κουπ.
Διάολε.
Πίστευα ότι θα είχα βρει πια την άκρη
ή τουλάχιστον ότι δεν θα ξεκινούσα απ' την αρχή.
Κοίτα, τέτοια εποχή πέρυσι, κινδύνευα με ισόβια.
Και παραλίγο να τα χάσουμε όλα, οπότε, μια χαρά είμαστε.
Εννοείς ότι έριξες τον πήχη.
Τον εξαφάνισα. Δεν υπάρχει πήχης.
Έλα να γίνουμε τύφλα στο μεθύσι.
Εντάξει.
Σας διέκοψα;
- Όχι δα! - Κάθεσαι και πίνεις. Ψάχνεσαι για σεξ.
- Δεν είναι ο τύπος μου. - Μαλακίες.
- Μέχρι εγώ θα την πηδούσα. - Αλήθεια;
Αν είναι έτσι… Δεν ήμουν προετοιμασμένος γι' αυτό. Απλώς… Στηρίζω.
- Ενήλικες είμαστε όλοι. - Στα όνειρά σου.
- Το 'χα όνειρο. - Μη σ' εμποδίζω!
- Δεν μ' εμποδίζεις. - Σε διακοπές είσαι.
- Αν αυτό θες, διάολε, να το κάνεις. - Δεν θέλω να κάνω αυτό.
Τα παιδιά μάς γείωσαν. Τελευταίο βράδυ είναι.
Βγάλαμε όλο το ταξίδι χωρίς να καταλήξουμε στο κρεβάτι.
- Μπράβο μας, βασικά. - Μπράβο μας.
Εδώ είναι Αμερική.
- Μεξικό, βασικά. - Είναι σέξι, είσαι κοτσονάτος.
Ευχαριστώ.
Κι αν θες να κάνεις σεξ, να κάνεις σεξ.
Αν ήθελα να κάνω κάτι, θα το είχα κάνει.
Τόσο εύκολα;
- Ναι. Φεύγω. - Πού πας; Τι έγινε τώρα;
- Τίποτα. Όλα καλά. - Όλα καλά;
- Το λες, αλλά… - Δεν θα κάτσω να…
- σου κόψω την τύχη. - Νομίζω ότι κάπως στράβωσε η συζήτηση.
Όπως το λες.
Έχω κλείσει τραπέζι στο Flora Farms.
Ξέρεις πόσο δυσκολεύτηκα;
Τα σχέδια ανατρέπονται.
Ένα διάστημα, έμοιαζε αδιανόητο να πάω διακοπές με την πρώην.
Τελικά, υπήρχε λόγος.
Μα ακόμη κι άλλος ένας καβγάς με τη Μελ που δεν καταλάβαινα απόλυτα
δεν θα με εμπόδιζε να απολαύσω το ότι έπινα γλυκόπιοτο ουίσκι
στην παραλία πεντάστερου θερέτρου αντί να εκτίω από 25 μέχρι ισόβια.
Σε γενικές γραμμές, όλα πήγαιναν καλύτερα.
Συμβαίνουν τα εξής.
Συλλαμβάνεσαι για φόνο. Απαλλάσσεσαι.
Σου ξαναδίνουν τη δουλειά σου, μα αλλάζεις καριέρα,
καίγοντας αυτήν τη γέφυρα διά παντός.
Άρα, η προσωρινή πηγή εσόδων σου γίνεται πλέον η κύρια πηγή εσόδων σου.
Βελτιώνεσαι, λοιπόν,
κι εξομαλύνεις σχέσεις.
Τίποτα δεν σε συμφιλιώνει ταχύτερα από μια σταθερή ροή εσόδων.
Μα σε μια πόλη όπου κυριαρχεί η εικόνα,
κρατάς τα προσχήματα.
Όπως να έχεις γραφείο στο Μανχάταν για να πηγαίνεις κάθε μέρα.
Φέρνοντας πάλι ισορροπία στη συν-γονεϊκότητα.
Φύγαμε.
Και τώρα που η ζωή μοιάζει διαχειρίσιμη, απολαμβάνεις να 'σαι σινγκλ.
Κράτα γερά
Μας περιμένει παλιόκαιρος
Πρέπει να υπάρχει κάποιος τρόπος
Να κάψουμε το σπίτι
Που σημαίνει νύχτες στην πόλη.
Και νύχτες στο σπίτι.
Δεν ξέρεις αν είναι επειδή συνελήφθης για φόνο ή αθωώθηκες,
αλλά όλο αυτό το ντροπιαστικό επεισόδιο έχει τονώσει το κοινωνικό σου κασέ.
Όχι τόσο της Σαμ Λέβιτ.
Ο δικηγόρος της μείωσε την ποινή σε γερό πρόστιμο και κοινωνική εργασία.
Μπορεί να γλίτωσε φτηνά, μα το Ουέστμοντ Βίλατζ έχει άλλο νόμο.
Κι αυτό το δικαστήριο δεν δείχνει επιείκεια.
Η ζωή είναι καλύτερη απ' ό,τι καιρό τώρα.
Η δυναμική της οικογένειας ψιλολειτουργεί. Τα παιδιά σου ακμάζουν.
Κι ακόμη και τις στιγμές που ο υποβόσκων πόνος
της διαλυμένης οικογένειάς σου απειλεί να σε τσακίσει,
εκεί συμβάλλουν οι νύχτες που ανέφερα πριν.
Κι αν όχι αυτό, πάντα υπάρχει το ουίσκι και μια κλασική ταινία.
Νιώθεις επιτέλους άνετα πάλι.
Ότι έχεις τον έλεγχο. Ασφαλής. Μέχρι αισιόδοξος.
Κι όπως ήδη ξέρεις απ' την πικρή σου εμπειρία,
τότε είναι που η ζωή θα σου δώσει μια τέλεια στοχευμένη κλοτσιά στ' αχαμνά.
ΑΚΙΝΗΤΑ ΒΙΛΑΤΖ ΠΩΛΕΙΤΑΙ
Κύριε Ας.
Γεια σας. Ρίνι Χάντσον. Μιλήσαμε στο τηλέφωνο.
- Γεια σου, Ρίνι. Πώς είσαι; - Γεια. Ωραίο αμάξι.
Σ' αρέσουν τα αμάξια;
- Όχι ακριβώς. - Κουβέντα να γίνεται.
- Συγγνώμη. Ευχαριστώ. - Εντάξει, περάστε.
Γεια σας.
Γεια. Η αντιπρόσωπος του πωλητή;
- Ναι. Σαμάνθα Λέβιτ. - Όουεν Ας. Δεν μοιάζετε με μεσίτρια.
Με την καλή έννοια.
Είμαι καινούρια.
- Γεια σου, Ρίνι. - Γεια, Σαμάνθα.
Κύριε Ας, να σας δείξω το σπίτι;
- Σκέτο Ας. - Εντάξει, Ας.
Ναι, πολύ θα το ήθελα.
Αλλά δεν θέλω να σε χασομερήσω,
γιατί νομίζω ότι δεν παίζει με τίποτα ν' αγοράσω αυτό το σπίτι.
Γρήγορα αποφασίσατε.
Όχι, είναι πολύ μικρό. Είναι υπερβολικά μικρό.
Στέκομαι εδώ και… Δεν ξέρω, νιώθω ήδη ολόκληρο το σπίτι.
Θέλω κάτι να χάνομαι μέσα του.
Κι αυτά… Δεν ξέρω. Κάποια διακοσμητικά στοιχεία…
Ναι, δεν ξέρω.
Ξεκαθάρισα ότι έψαχνα κάτι πολύ πιο μεγαλοπρεπές.
Με πολύ περισσότερη χλιδή, λίγο εντυπωσιασμό.
- Μα αυτό ούτε καν… - Το σπίτι μου είναι.
Δικό σου;
Ωραία θα ήταν να το ξέρω πριν έρθω.
Δεν ήξερα αν θα αποκάλυπτε αυτό το γεγονός, δεδομένων των…
- των συνθηκών. - Των συνθηκών;
Η Ρίνι κάνει μια διακριτική αναφορά στο ότι ο άντρας μου πέθανε εδώ πέρυσι.
Τα συλλυπητήριά μου.
Ευχαριστώ.
Η γυναίκα μου πέθανε πριν οκτώ χρόνια. Είμαι κι εγώ στη λέσχη.
- Λυπάμαι. - Ευχαριστώ. Πώς πέθανε;
Αυτοκτόνησε.
- Εδώ στο σπίτι; - Βασικά, εκεί που στέκεστε.
Μισό. Αυτό το σπίτι είναι; Μ' όλα αυτά;
Έπαιξε στις ειδήσεις. Σε συνέλαβαν.
- Ναι. - Επικίνδυνη γυναίκα.
- Κι εγώ είχα κάτι τραβήγματα με τον νόμο. - Άρα, και σ' αυτήν τη λέσχη κι οι δυο.
Υποθέτω.
Εντάξει. Κύριε Ας.
- Καλύτερα να πηγαίνουμε. - Ναι.
Σαμάνθα. Γιατί μια μεσίτρια, που ξέρει ότι είμαι άλλου επιπέδου, μ' έφερε εδώ;
Είναι η "πατάτα" της.
"Πατάτα";
Δεν υπάρχει αυτό.
Έτσι, τα επόμενα σπίτια που σου δείχνει μοιάζουν μεγαλύτερα και πιο επιβλητικά.
- Μάλιστα. - Όχι.
Θέλω να ενημερώνω τους πελάτες για όλη την αγορά προτού αγοράσουν.
Εσύ το κάνεις αυτό;
Δεν ξέρω να σου πω. Κανείς δεν μου αναθέτει πώληση.
Τι; Γιατί όχι;
Μάλιστα. Επειδή είσαι κατάδικος.
Βασικά, μειώθηκε σε μερικά πλημμελήματα.
- Τέλεια. Μπράβο σου. - Ευχαριστώ.
- Μου επιτρέπεις ένα λεπτό; - Φυσικά.
- Ρίνι; Μπορώ να σου πω δυο λόγια; - Ναι;
Αυτή δεν είναι μια 750S;
- Ναι. - Ωραίο αμάξι.
Όντως είναι.
Ξαφνικά, χρειάζομαι μεσίτη. Πώς είναι η μέρα σου;
- Ναι. - Γεια. Εσύ δεν έχεις την έπαυλη Μπίσμπι;
- Ναι, αλλά δεν είναι σωστό αυτό. - Μας κλείνεις σε δέκα λεπτά;
- Φυσικά. - Τέλεια.
- Θα τον πήγαινα… - Έτοιμοι.
Ωραία. Πάμε με το αμάξι μου.
- Σαμάνθα… - Σαμ.
Εντάξει, Σαμ.
Πόσα σπίτια έχεις πουλήσει, βασικά;
Μαζί μ' αυτό, κανένα.
Τέλεια.
ΦΙΛΟΙ ΚΑΙ ΓΕΙΤΟΝΕΣ
Είμαι ο Τζεφ Πρατ, της επιτροπής αποφοίτων Πρίνστον, και θα διεξάγω τη συνέντευξη.
Κατάλαβα.
Γνωρίζω τους γονείς σου από παλιά.
- Είναι καλά; - Ναι.
- Ναι.
Λοιπόν, Τόρι. Πες μου, γιατί το Πρίνστον;
Πέραν του ότι φοίτησαν εδώ οι γονείς σου.
Δεν αρκεί αυτό;
Βασικά, να το θέσω αλλιώς.
Τι είναι αυτό που προσδοκάς στα τέσσερα χρόνια μαζί μας;
Ανήκετε στο διδακτικό προσωπικό;
- Τι; Όχι. - Το υπέθεσα όταν είπατε "μαζί μας".
- Συγγνώμη! Σχήμα λόγου. - Εντάξει.
Δεν χρειάζεται να έχεις άγχος. Απλώς κάνουμε μια κουβεντούλα εδώ.
Κοίτα, κατ' αρχάς, Τζεφ,
νομίζω πως θα έπρεπε να αναγνωρίσουμε την τυπική φύση αυτής της συνέντευξης.
Είμαι παιδί αποφοίτων, κι ο πατέρας μου είναι σταθερός δωρητής.
Κι ο λόγος γι' αυτό,
ο λόγος που τόσοι απόφοιτοι κορυφαίων σχολών τις υποστηρίζουν αδιαλείπτως,
είναι για να εξασφαλίσουν μια θέση στα παιδιά τους.
Γιατί, για να είμαστε ειλικρινείς, υπάρχουν πιο αξιόλογες φιλανθρωπίες.
Καταστρέψατε τον πλανήτη στο όνομα του καπιταλισμού,
και τώρα, αντί να επανορθώσετε, να ταΐσετε ή να στεγάσετε κόσμο,
δίνετε εκατομμύρια σε ιδρύματα 300 ετών,
που μαστίζονται από συστημικό ρατσισμό, αντισημιτισμό και σεξισμό,
για να βεβαιωθείτε ότι άλλη μια γενιά
προνομιούχων πλουσιόπαιδων θα διατηρήσει τη μερίδα του λέοντος
απ' ό,τι απέμεινε από τους πόρους του πλανήτη,
ενώ η πλέμπα πολεμάει για τα αποφάγια.
Ευχαριστώ για τον χρόνο σου.
Ας είμαστε ειλικρινείς.
Ξέρουμε κι οι δυο ότι θα γίνω δεκτή,
γιατί όλοι φτιάξατε το σύστημα για να κάνει ακριβώς αυτό.
Εγώ δεν έφτιαξα τίποτα.
Συγγνώμη.
Σχήμα λόγου.
Επίσης, το τένις.
- Τι; - Με θέλουν λόγω τένις.
Μάλλον έπρεπε να το πω πρώτο.
Αυτό μάλιστα!
- Πόσο; - Είκοσι εκατομμύρια.
- Αλλά σίγουρα υπάρχει περιθώριο. - Θα το πάρω.
Εντάξει.
- Προσφέρετε όλο το τίμημα; - Μετρητά. Αλλά να κλείσω ως τη Δευτέρα.
- Τη Δευτέρα; - Ναι.
Τα συμβόλαια θέλουν μία εβδομάδα, και να κάνετε μια ενδελεχή επιθεώρηση…
Θα στείλω ομάδα αύριο να το τσεκάρει. Στείλε τα χαρτιά στον δικηγόρο μου.
Συγχαρητήρια.
Πούλησες το πρώτο σου σπίτι.
Με τι ασχολείσαι είπαμε;
ΠΕΝΤΕ ΑΡΧΙΚΕΣ ΠΟΛΙΤΕΙΕΣ
"Πόσα χρόνια διαρκεί η θητεία του γερουσιαστή;"
- Έξι. - Εντάξει.
"Ονόμασε πέντε από τις αρχικές 13 πολιτείες".
Αποικίες. Νέα Υόρκη, Νιου Τζέρσεϊ,
Κονέκτικατ, Μασαχουσέτη, Ρόουντ Άιλαντ, Ντέλαγουερ,
Νιου Χάμσαϊρ,
Μέριλαντ, Βιρτζίνια,
Πενσιλβάνια, Τζόρτζια.
Αυτές είναι 11. Τι ξεχνάω;
- Πώς τα ξέρεις όλα αυτά; - Βλέπω τηλεπαιχνίδια.
Μάντεψε.
Τι;
Ένα συρτάρι γεμάτο με βραχιόλια Cartier LOVE.
Όλες εδώ πέρα φοράνε από καμιά δεκαριά.
Δεν θα φορούσαν το ίδιο φόρεμα ούτε πεθαμένες,
αλλά όλες θέλουν αυτό το ένα πράγμα.
Σαν να 'ναι προαπαιτούμενο.
Θες να σου πάρω κάνα δυο; Ούτε θα το καταλάβουν.
Να μου λείπει. Εντάξει; Την πένα βρες.
Είναι στο γραφείο πίσω απ' την κεντρική κρεβατοκάμαρα.
Βόρεια και Νότια Καρολίνα.
- Τι; - Οι άλλες δύο αποικίες.
Εντάξει. Τώρα κάνεις επίδειξη.
Δεν είναι στο γραφείο.
Μπίνγκο. Συρτάρι γεμάτο με πένες.
Είσαι σίγουρη ότι θα είχε κάτι τόσο πολύτιμο μες στον χαμό;
Η Νατάλια λέει ότι αγοράζει μια πανάκριβη πένα
όποτε κλείνει μια συμφωνία, και την πετάει στο συρτάρι.
- Κάτι σαν τελετουργικό. - Καλά.
Τη βρήκα.
Η πένα Etoile de Montblanc Joailliere.
Με μόλις 15 κομμάτια παγκοσμίως,
αυτή η περιορισμένη έκδοση φτιάχνεται εξ ολοκλήρου από ροζ χρυσό 18 καρατίων.
Διακοσμημένη με διαμάντια Cognac
και μια μύτη που λένε ότι γλιστράει πιο απαλά κι από ελαστικά RIMOWA,
δεν είναι μια απλή πένα,
αλλά ένα φιλόδοξο έργο τέχνης με τιμή μεταπώλησης 165.000 δολάρια.
Δεν ξέρω τι είναι χειρότερο. Ότι κάποιος τα δίνει για μια πένα
ή ότι την πετάει σ' ένα συρτάρι μ' άλλες 30.
Όπως και να 'χει, του αξίζει να τη χάσει.
- Γαμώτο. - Τι;
Μου έπεσε η μαλακία. Στάσου να την πιάσω.
Την έπιασα.
Κουπ; Τι έγινε;
Κουπ;
Τι είναι;
Η μέση μου.
Πονάω πολύ, γαμώτο.
- Δεν μπορώ να κουνηθώ. - Τι εννοείς;
- Βγες έξω! - Εννοώ, δεν μπορώ να κουνηθώ.
Είμαι τ' ανάσκελα.
Δεν σοβαρολογείς, Κουπ.
Ακούγομαι να αστειεύομαι, γαμώτο;
Γαμώτο. Καλά, έρχομαι.
Όχι!
Έχω τη μέση μου από τότε που μ' έδειραν οι φουσκωτοί του Κρίστιαν.
Συνήθως, ένα κοκτέιλ με παυσίπονα και μυοχαλαρωτικά θα το διόρθωνε
και σε λίγες μέρες θα ήμουν περδίκι. Αλλά δεν είχα λίγες μέρες.
Είχα λιγότερο από δύο ώρες πριν γυρίσουν οι ένοικοι,
και δεν μπορούσα να σκεφτώ μια εξήγηση για τον λόγο που ήμουν στο πάτωμά τους.
Εντάξει. Γαμώτο. Πρέπει να φύγουμε.
Εντάξει. Βοήθα με να σηκωθώ.
- Εντάξει. - Απλώς…
Γαμώτο, όχι.
- Συγγνώμη. Εντάξει. - Γαμώτο. Όχι.
Θεέ μου, είσαι ασήκωτος!
- Δεν μπορώ να σε κουνήσω. Αν συρθείς; - Όχι. Ούτε να γυρίσω μπορώ.
- Είναι τρελό. - Περίμενε λίγο.
- Δεν έχουμε λίγο. - Φύγε.
- Κάτι θα σκεφτώ. - Δεν σε παρατάω.
Δεν μπορώ να κουνηθώ.
- Κάποιον πρέπει να πάρουμε. - Όχι.
Δεν μπορείς να κουνηθείς!
- Γαμώτο! - Έλα, Κουπ.
- Κάποιον πρέπει να πάρουμε. - Σώπα.
Ποιον;
Εντάξει. Τι σκατά;
Θα εξηγήσω αργότερα. Με βοηθάς να σηκωθώ;
Θα εξηγήσεις τι κάνεις στο πάτωμα ενός άσχετου σπιτιού με την οικονόμο του Νικ;
- Ελένα. - Ξέρω πώς σε λένε.
Ερώτηση. Τίνος σπίτι είναι αυτό;
- Των Χέμινγκς. - Πώς τους ξέρεις;
Δεν τους ξέρουμε.
Δεν τους "ξέρουμε".
- Α' πληθυντικό, αλήθεια; - Να βιαστούμε λίγο;
- Πρέπει να φύγουμε. - Για να ξεκαθαρίσω,
και συγγνώμη αν παρερμήνευσα την κατάσταση,
καταπατάμε ξένη ιδιοκτησία;
- Σωστά. - Και γιατί το κάνουμε αυτό;
Γυρνάνε όπου να 'ναι. Αφήνουμε για μετά τις ερωταπαντήσεις;
Ερωταπαντήσεις;
Πλάκα έχεις. Πλάκα έχει. Ποιος το φανταζόταν;
Μπάρνεϊ! Σε παρακαλώ!
Εντάξει.
Πιάσε από αριστερά να πιάσω από δεξιά. Με το τρία.
- Ένα, δύο, τρία! - Δύο.
- Τι ώρα γυρνάει η αδελφή σου; - Θα παίζει τουλάχιστον άλλο ένα δίωρο.
- Έχεις χάπια γι' αυτό; - Ναι. Επάνω, στο φαρμακείο.
- Έχει Flexeril και Percocet. Και τα δύο. - Ναι.
Δηλαδή, αντί να δεχτείς να επιστρέψεις στην Μπέιλι Ράσελ,
μια θέση που θα σου απέφερε οκταψήφιες απολαβές, χωρίς το μπόνους,
κλέβεις σπίτια με την οικονόμο του Νικ;
- Την Ελένα. - Ξέρω πώς τη λένε.
- Να υποθέσω πως εσείς οι δυο… - Τι; Όχι. Τι;
Ναι. Γιατί αυτό θα ήταν το τρελό σ' αυτό το άρρωστο σενάριο.
Ξέρω, δύσκολο να το χωνέψεις.
Δεν χωνεύω τίποτα. Ξέρεις γιατί; Γιατί δεν βγάζει κανένα νόημα, γαμώτο!
Αν ήταν καμιά σεξουαλική διαστροφή, μια χαρά.
Όχι μια χαρά, αλλά τουλάχιστον κάπως θα μπορούσα να το συλλάβω.
Μα αν δεν είναι αυτό, τότε τι;
Καμιά περίπλοκη κρίση μέσης ηλικίας τριών σταδίων;
Δεν αρκούσε το διαζύγιο, η απόλυσή σου. Η σύλληψη για φόνο δεν…
Θεέ μου.
- Κουπ, σκότωσες τον Πολ Λέβιτ; - Όχι! Τι κάθεσαι και λες;
Δεν ξέρω τι κάθομαι και λέω!
Ο κολλητός μου μόλις μου είπε ότι είναι διαρρήκτης των προαστίων!
Πώς τα "σπρώχνεις" όλα αυτά; Έχεις κλεπταποδόχο; Όχι. Να σου πω… Όχι.
Μη μου πεις. Δεν θέλω να ξέρω.
Για κάτσε.
Κουπ.
Εκείνοι που σ' έδειραν…
που με χτύπησαν με το αμάξι,
είχαν σχέση μ' αυτό;
Παραλίγο να σκοτωθώ, γαμώτο.
- Νόμιζα ότι το ξεπεράσαμε. - Κι εγώ νόμιζα ότι δεν ήσουν κλέφτης!
Τι ανακούφιση.
Ευχαριστώ.
- Τι; - Τίποτα. Απλώς…
Περιμένω να μάθω για το ειδύλλιο.
- Έχεις πρόβλημα μαζί μου; - Φυσικά έχω πρόβλημα μαζί σου.
- Μ' όλο αυτό έχω πρόβλημα! - Μη μου φωνάζεις!
Δεν φωνάζω σ' εσένα, αλλά κοντά σου!
Μας πήρες τ' αφτιά με την αγριοφωνάρα σου!
Παιδιά, φτάνει! Διάολε.
Πρέπει να την κάνω από δω.
Μπάρνεϊ.
- Μπάρνεϊ! - Τι;
Σ' ευχαριστώ που ήρθες.
Άντε γαμήσου, Κουπ.
Άντε γαμήσου, λέμε.
Γαμώτο!
Πήγε πολύ καλύτερα απ' ό,τι περίμενα.
- Το ξέρω. Δεν μπορείς… - Κι ήταν… Ναι.
Ευχαριστώ.
Δώστε μας μισό λεπτό.
- Νιώθω ότι μας διώχνουν. - Το κλείσαμε το μαγαζί.
Τι;
Ούτε θυμάμαι από πότε έχω να περάσω τόσο καλά μιλώντας με κάποιον.
Ήμουν εξαιρετικά πνευματώδης απόψε.
- Αλήθεια; Αυτό είναι; - Ναι. Επιστράτευσα το καλύτερο υλικό.
- Άρα, πάμε για κατηφόρα τώρα; - Βασικά, ναι.
Θεέ μου…
Όταν παίρνεις διαζύγιο,
είσαι τόσο συγκεντρωμένος στο να διαλύσεις τον γάμο,
που δεν σκέφτεσαι τις επιπλοκές μετά.
Όταν έρχονται, λοιπόν, τελικά, σε τσακίζουν.
Δηλαδή, είναι περίπλοκα;
Θα μπορούσες να το πεις κι έτσι, ναι.
Αλλά το ξεπέρασες;
Το παλεύω.
Εκείνον τον ξεπέρασες;
Ποιον;
Ναι.
Εντελώς. Και με το παραπάνω.
Δηλαδή, είσαι διχασμένη;
Όπως το βλέπω εγώ, πάντως,
αν γνωρίζαμε από πριν πόσο περίπλοκα θα ήταν τα διαζύγιά μας,
συναισθηματικά, οικονομικά, πρακτικά, γαμώτο,
το πιθανότερο είναι να μην ασχολούμασταν και να μέναμε στους άθλιους γάμους μας.
Και μετά πού θα ήμασταν;
- Όχι εδώ. - Ακριβώς.
Δεδομένου ότι είμαστε εδώ, όμως, αναρωτιέμαι…
τι ακολουθεί.
- Κάτσε. - Τι;
- Συγγνώμη. - Όχι, δεν πειράζει.
Είσαι καλά;
Ναι. Συγγνώμη. Απλώς, δεν αισθάνομαι καλά ξαφνικά.
- Θεέ μου. Δεν πειράζει. Έκανα… - Βασικά…
Έκανα κάτι εγώ;
Σου ορκίζομαι ότι δεν σε φτύνω.
- Εντάξει. - Μου άρεσε πάρα πολύ η φάση.
- Εντάξει. - Απλώς…
Άκου, όλα καλά. Όλα καλά.
Να σε πάω σπίτι;
Γύρισα!
Αν υπάρχει κανείς που είναι γυμνός ή φιλιέται,
παρακαλώ, να λάβει τα απαραίτητα μέτρα τώρα.
Γεια σου, μωρό μου.
Γεια, μαμά.
Πού είναι η Μόργκαν; Δεν θα βρισκόσασταν απόψε;
Όχι, μόνος είμαι.
- Γεια. - Τσακώθηκαν.
- Όχι, δεν τσακωθήκαμε. - Έτσι ακούστηκε.
Κρίμα.
Ποιος τσακώνεται με τέτοια φάτσα;
Μάλλον είσαι κάπως προκατειλημμένη.
Σύμφωνα με τη Μόργκαν είμαι μαλάκας.
Θα τη χαρακώσω.
- Το ραντεβού σου; - Έλεγα να τα παρατήσω.
- Ναι; Κι εγώ. - Τέλεια.
Θα μείνεις μαζί μου για πάντα.
Να με φροντίζεις όταν θα 'μαι γριά κι άρρωστη.
Καλά, αλλά δεν σου αλλάζω πάνες.
Δίκαιο.
Θα πάρουμε ένα κάρο γάτες. Τέλεια θα 'ναι.
Αντιλαμβάνεσαι όσο ποτέ ότι είσαι μόνος όταν θες βοήθεια για να σηκωθείς.
Η μέση μου ήταν ήδη καλύτερα, δηλαδή, πονούσε φρικτά.
Όσο κι αν ήθελα να το φορτώσω στο ξύλο που έφαγα πέρυσι,
η άσχημη αλήθεια ήταν ότι είχα πρόβλημα στη μέση,
και μικρή ουροδόχο κύστη, κι η μέση ηλικία ήταν χάλι μαύρο.
Πανέμορφο το καινούριο σπίτι. Καλορίζικο.
Ευχαριστώ.
"Ένα πολυτελές διαμέρισμα στον ουρανό"!
Ορίστε;
Απ' το The Jeffersons…
Το θυμάσαι; Ήταν μια σειρά όταν ήμουν… Δεν έχει σημασία. Είναι…
- Η Γκρέις ανησυχεί για σένα. - Δεν υπάρχει λόγος, οπότε…
Τότε, δεν θα ήμασταν εδώ.
Ο καθένας έχει μια κακή χρονιά.
Έχεις ελαττωματικό επιχειρηματικό μοντέλο.
Δεν διαχειρίζεσαι σωστά τα ρίσκα. Βασίζεσαι υπερβολικά σε λίγους πελάτες.
Μια κακή χρονιά για κάποιον, και πλήττονται τα κέρδη σου.
Με όλο τον σεβασμό,
η τέχνη της διαχείρισης πλούτου είναι να επιλέγεις πελάτες σαν μετοχές.
Παίρνεις εμπεριστατωμένες αποφάσεις βασισμένος σε πληθώρα δεδομένων.
Ας πούμε, ο Νικ Μπράντες, απ' τους καλύτερους πελάτες μου,
υπέγραψε μεγάλο τηλεοπτικό ντιλ.
Κι αν φύγει από σένα; Ή τον χτυπήσει φορτηγό;
Κύριε Παρκ…
Βασίζεσαι πολύ στους άλλους και βγάζεις λεφτά για εκείνους αντί για σένα.
Βγάζω λεφτά
παρέχοντας μια πολύτιμη και αποκλειστική υπηρεσία.
Έχω γνωριμίες σε όλους τους οικονομικούς τομείς.
Δεν δουλεύεις αρκετά σκληρά για όσα έχεις.
Λέει αυτός που κληρονόμησε την πατρική επιχείρηση.
Και δεν έχω γιους να κάνουν το ίδιο.
- Σκέφτηκα την Γκρέις… - Δεν τη θέλει.
Τη θέλει.
Για σένα.
Δηλαδή, μου προσφέρεις δουλειά;
Ούτε καν με χωνεύεις.
Αυτό ισχύει.
Εντάξει, λοιπόν. Θα το σκεφτώ.
Η μέση, Κουπ;
Στρώνει. Ευχαριστώ.
Θα σε στείλω στον Κίμο, τον δικό μου.
Μου έκανε φυσικοθεραπεία στο γόνατο. Ο τύπος έχει μαγικά χέρια.
Μόλις έκανα μια ένεση Toradol, οπότε κάνει δουλίτσα προς το παρόν.
Ναι, καλή κι αυτή.
Ισχύει.
Θυμάστε τη δισκοκήλη μου πριν μερικά χρόνια;
Φίλε, και τι δεν έκανα τότε.
Βελονισμό, βλαστοκυτταροθεραπεία, τα πάντα όλα.
Είχα ξεγράψει το γκολφ.
Όταν δεν μιλούσαμε για οικονομικά ή σπορ, ή τα οικονομικά των σπορ,
αφιερώναμε πολύ χρόνο στην αυξανόμενη λίστα τραυματισμών μας.
Ήμασταν μιας κάποιας ηλικίας, όλοι πρώην αθλητές με κάποιον τρόπο,
αντιμέτωποι με την αναπόφευκτη κατάπτωσή μας
με έναν συνδυασμό ιδιωτικών γιατρών,
προηγμένων φαρμακευτικών σκευασμάτων, προπονητών και συζήτηση μέχρι θανάτου.
Ήταν άλλη μια λέσχη όπου ανήκαμε όλοι.
Σας κάλεσαν σ' εκείνο το πάρτι στην έπαυλη Μπίσμπι;
Ναι.
- Ποιος είναι ο τύπος; - Όουεν Ας.
Λένε ότι πλούτισε με τη ναυτιλία. Έδωσε την αρχική τιμή πώλησης.
Είκοσι εκατομμύρια. Μετρητά.
Χριστέ μου. Καλώς τη γειτονιά.
Έλεος, και κάνει στον εαυτό του πάρτι καλωσορίσματος; Μαλάκα τον κόβω.
Δεν ξέρω.
Είναι φάση Ο Υπέροχος Γκάτσμπι. Μπορεί να 'ναι καλά.
Ξέρεις το τέλος του βιβλίου;
Εγώ άκουσα ότι την πώληση την έκανε η Σαμ Λέβιτ.
Ναι; Μπράβο της.
"Μπράβο της";
Βεβήλωσε το πτώμα του άντρα της και σε παγίδευσε για φόνο.
Αλήθεια; Ποιος τα θυμάται αυτά;
Ήξερε τι έκανε όταν πούλησε το Μπίσμπι.
Προφανώς μοιράστηκε, πόσα…
Ένα εκατομμύριο δολάρια προμήθεια με την εκπρόσωπο του αγοραστή;
Θεέ μου. Τη μια πήγε να στείλει ισόβια τον Κουπ και τώρα θησαυρίζει.
- Αυτό θα πει Αμερική. - Ναι.
Ο δικός σου ήθελε να την ξανακάνει σπουδαία.
Όχι πολιτικά στη λέσχη.
Καινούριος κανόνας;
ΤΟ ΤΡΙΠΛΟ ΝΤΑΜΠΛ
Βλέπουμε μια εντυπωσιακή απόδοση απ' τον φυσικό διάδοχο της κατηγορίας.
Να τολμήσω να πω, ποιος ΛεΜπρον και ποιος Στεφ;
- Ηρέμησε, Γκρίνι. Σε παρακαλώ. - Ναι, Μάικ. Έλεος, φίλε.
Να τον δούμε να κάνει με συνέπεια ό,τι κάνει ο Βασιλιάς 20 χρόνια και.
Δεν τον έχω δει σε Σόμπορ Σαφλ.
Εντάξει. Τότε, να παίξει άμυνα σαν τον δικό μου, τον Καουάι;
Έγινε δικός σου;
- Ναι. Ως θρύλοι των Σπερς, με αποδείξεις. - Από πότε βλέπεις αθλητικά;
Είναι η δεύτερη βδομάδα του Νικ. Απλώς τον βλέπω.
- Ας τα υπολογίσουμε. Ένα το κρατούμενο. - Λες ψέματα.
- Μία σεζόν συνέπεσαν. - Λέω ψέματα.
Συμβαίνει κάτι;
Τίποτα. Συνέχισε αυτό που κάνεις.
Δεν γίνεται τίποτα εκεί κάτω.
- Εντάξει. - Χριστέ μου.
Εντάξει… Δεν πειράζει, Μπάρνεϊ.
Τι τρέχει; Μίλα μου.
- Θες να κάνω κάτι αλλιώς; - Ναι, βασικά.
Να μη μου κανονίζεις συναντήσεις με τον πατέρα σου.
Όταν βλέπω την αλαζονική φάτσα του, δυσκολεύομαι να κάνω σεξ με την κόρη του.
Να βοηθήσω ήθελα.
Κι αφού ρωτάς, λιγότερη πίεση στα μπαλάκια, εντάξει;
Το λίγο είναι πολύ εκεί κάτω.
Διάολε.
Θυμάμαι
Θυμάμαι, μην ανησυχείς
Πώς θα μπορούσα ποτέ να ξεχάσω;
Ήταν η πρώτη φορά
Η τελευταία φορά που συναντηθήκαμε
Και ξέρω τον λόγο Που συνεχίζεις να σιωπάς
Να σιωπάς
Όχι, δεν με ξεγελάς
Γιατί η πληγή δεν φαίνεται Μα ο πόνος μεγαλώνει
Δεν είναι κάτι άγνωστο Σ' εσένα και σ' εμένα
Ένιωθα κάπως περίεργα, αλλά όταν προσπάθησε να… ξέρεις…
- Ναι; - Να κάνει κίνηση, τότε το κατάλαβα.
- Εμμηνόπαυση. - Ναι.
Έχε τη στην τσάντα σου.
Ιδίως αν συνεχίσεις να φασώνεσαι με άσχετους σε αμάξια.
Δεν καταλαβαίνω. Κυκλοφορείς παντού με λιπαντικό;
Ναι, να είμαστε προετοιμασμένες.
Και με την αγωγή μου, είναι…
Είναι πιο ξερά κι απ' την Κοιλάδα του Θανάτου εκεί κάτω.
Παρότι θα ήθελα ν' ακούσω λεπτομέρειες,
σου έστειλα μήνυμα γιατί ένας δάσκαλος μουσικής στο Μέιφιλντ
έκλεισε περιοδεία και θα λείψει το υπόλοιπο καλοκαίρι,
οπότε χρειάζονται αντικαταστάτη.
Δεν είμαι δασκάλα.
Ναι, είσαι επαγγελματίας μουσικός, ακόμη καλύτερα.
Όχι, δεν ξέρω.
Στην καλύτερή μου μέρα, είμαι…
Δεν θα μ' έλεγες ακριβώς κατάλληλη για το Μέιφιλντ.
Όχι πως είναι κακό αυτό. Γιατί…
Εσύ είπες ότι θες μεγαλύτερη ανεξαρτησία. Μιλώντας ως ψυχοθεραπεύτρια…
Άνεργη ψυχοθεραπεύτρια.
- Από επιλογή. - Αλήθεια;
Γράφω ένα βιβλίο, βασικά.
- Με τι θέμα; - Όχι, μην το κάνεις αυτό.
Μιλάμε για σένα και την ανεξαρτησία σου, κάτι που απαιτεί αυτοπεποίθηση.
Κι η αυτοπεποίθηση προκύπτει απ' την ενεργοποίηση.
Τα πας εξαιρετικά. Παίρνεις αγωγή.
Έχεις ρυθμιστεί, εργάζεσαι κανονικά.
Δεν νιώθεις έτοιμη για μια νέα πρόκληση;
Άλλωστε, δεν πρόκειται να πιάσεις σπίτι μ' αυτά που σου δίνουν εδώ.
Πίστευα ότι θα κάνω έναν πλούσιο γάμο, όπως κάνουν όλες.
Ναι, πολύ καλύτερη ιδέα.
Κάνε μου τη χάρη να μην αναφέρεις την περιεμμηνόπαυση στον Κουπ.
- Δεν χρειάζεται να ντρέπεσαι. - Όχι, το ξέρω.
Απλώς νιώθω ότι…
εγώ γερνάω κι εκείνος…
γίνεται όλο πιο ωραίος.
Έλα, Μπάρνεϊ. Ο Κουπ είμαι. Πάλι.
Περίμενα να σε πετύχω στη λέσχη, αλλά τίποτα.
Πάρε με. Πρέπει να μιλήσουμε.
Ναι, μια χαρά.
Ναι, και θέλω να βεβαιωθώ πως ξέρετε ότι δεν έχω εμπειρία ως δασκάλα.
Αλήθεια; Ωραία!
Παίζω τέσσερα βράδια τη βδομάδα.
Ναι, τέλεια.
Ναι, θα είμαι εκεί.
Εντάξει. Γεια.
Τι ήταν αυτό;
Ήταν ότι θα γίνω δασκάλα μουσικής.
Μαθήματα κιθάρας;
Όχι. Ψάχνουν για αναπληρωτή δάσκαλο στο Μέιφιλντ μέχρι το τέλος του χρόνου.
Στο Μέιφιλντ; Δεν έχεις ξαναδιδάξει.
Αυτό είπα κι εγώ, αλλά η Μελ ήδη μίλησε στη διευθύντρια,
κι απ' ό,τι φαίνεται, μ' έχει δει στο The Tap,
οπότε έκλεισα συνέντευξη.
Υπέροχα.
- Ωραίος είσαι. Καυτό ραντεβού; - Όχι. Πάρτι.
Τον ξέρω;
Όχι. Βασικά, ούτε εγώ τον ξέρω. Θες να έρθεις;
Μπορώ να βάλω αυτά;
- Όχι. - Τότε, όχι.
- Σίγουρα; - Ναι. Να λείπει.
- Ο ένας θα το μετανιώσει. - Μάλλον εσύ.
Όχι, μάλλον εσύ.
- Όχι, εσύ θα μετανιώσεις. - Κυρίως εσύ. Γεια!
Γεια!
Εσύ θα μετανιώσεις.
Απίστευτο σπίτι.
Οι αντιπαραθέσεις είναι πολύ μελετημένες.
Τα γύψινα, τα πατώματα, τα φωτιστικά, η αυθεντική τοιχοποιία.
Τι κάνεις; Γεια.
Έχει δει καμιά σας τον οικοδεσπότη μας; Πεθαίνω να τον γνωρίσω.
- Θα 'ναι φαλακρός κι άσχημος. - Τον είδες;
- Όχι, αλλά κάτι θα αναπληρώνει. - Ναι, για το υπερβολικό χρήμα.
Μελ, επικοινώνησε το Πρίνστον;
- Από μέρα σε μέρα. - Πόσο αγχωτικό.
Δεν φαντάζεσαι.
Κι η Τσέλσι, Τζουλς;
Μπήκε στο Ντουκ με δέσμευση επιλογής.
Δεν θα το επιλέγαμε με τον Μπραντ, αλλά έχουν φοβερή ομάδα τένις, και το ήθελε.
Ωραία.
- Αυτός είναι; - Χαίρω πολύ. Καλή διασκέδαση.
- Έχει πολλά μπαρ. - Ευχαριστούμε.
- Γεια. Πώς πάει; - Αυτός είναι.
Είχες δίκιο, Σουζ. Κακάσχημος, έτσι;
Δεν τον έδιωχνα απ' το κρεβάτι επειδή θα έτρωγε μπισκότα.
- Στο δικό μου δεν θα 'τρωγε αυτό. - Ναι, κατάλαβα!
- Στοίχημα πως τον έχει πολύ μικρό. - Στάνταρ.
Κυρίες μου! Καλώς ορίσατε.
Όουεν Ας. Οι φίλοι με λένε σκέτο Ας. Ευχαριστώ που ήρθατε.
Εκθαμβωτικό το σπίτι.
Ευχαριστώ. Αναγκαστικά, ως αντιστάθμισμα που τον έχω μικρό.
Σωστά;
Αυτό ήταν…
- Συγγνώμη. - Δεν τρέχει κάτι.
Εντάξει. Το όνομά σου;
- Κατ Ρέζνικ. - Κατ, χαίρω πολύ.
Με συγχωρείτε. Καλή διασκέδαση. Ανυπομονώ να σας γνωρίσω όλες.
- Σαμ! Τα κατάφερες. - Υπέροχο το σπίτι.
Πώς τα έκανες όλα αυτά τόσο γρήγορα;
Πώς τα έκανα όλα; Έχω ομάδα.
- Φυσικά. - Έλα, πάμε να πιεις κάτι.
Ευχαριστώ. Απλώς πέρασα για τα καλορίζικα. Δεν θα μείνω.
Τι; Τι εννοείς, δεν θα μείνεις; Και βέβαια θα μείνεις.
Είσαι η μόνη μου φίλη εδώ. Δεν θα μ' αφήσεις μ' όλους αυτούς.
Θα σε λατρέψουν, αλλά δεν την παλεύω
να αντιμετωπίσω τα κακιασμένα γυναικεία βλέμματα απόψε.
Δεν λατρεύουν εσένα.
Έκαψα κάποιες γέφυρες.
Άκου κάποιον που έχει αναγάγει το κάψιμο γεφυρών σε μορφή τέχνης.
- Υπάρχει κι άλλος δρόμος. Έλα, ένα ποτό. - Όχι. Θα φύγω.
- Είσαι σίγουρη; - Όχι.
Ευχαριστώ.
- Συγγνώμη. - Συγγνώμη. Γεια.
Μην ανησυχείς, φεύγω.
- Δεν ανησυχούσα. - Πολύ ανακουφίζομαι.
Δεν είπες τίποτα για το ραντεβού με τον πατέρα.
Ο άνθρωπος απλώς αδυνατεί να κρύψει την απογοήτευσή του.
Για σένα;
Για σένα. Που με παντρεύτηκες.
Όχι, η φάτσα του είναι απλώς.
Έγινε συγκεκριμένος;
Γιατί επιμένεις τόσο πολύ;
Έτσι.
Αλλά επίσης…
σε τελείως άσχετα νέα, είμαι έγκυος.
Είσαι…
Είσαι σίγουρη ότι…
Κι είναι δικό μου, έτσι;
Το…
Το νιώθεις για αγόρι;
- Πάρε με απ' το κωλόψαρο. Δεν μπορώ. - Εντάξει.
Γεια.
- Γεια σας. - Τι πράγμα;
Να την κλέψω για λίγο;
Συγγνώμη. Ναι, απλώς…
Γεια.
Ερώτηση.
Γιατί δεν μου είπες για τη θέση δασκάλου στο Μέιφιλντ;
Δεν είσαι μουσικός.
Η Άλι δεν τα πάει καλά με τέτοια προγράμματα.
Πώς το ξέρεις; Δεν τα πάει εξαιρετικά;
Ναι, και θα ήθελα να συνεχίσει έτσι.
Δεν είναι παιδί, Κουπ.
Είναι μια 40χρονη γυναίκα που θέλει να πετύχει κάτι.
- Θα τα σκατώσει. - Ίσως. Κι ίσως πρέπει να την αφήσεις.
Έπρεπε να μου το πεις πρώτα.
Πάψε να προσπαθείς να το παίξεις γονιός. Απλώς, γίνε ο αδελφός της.
Σ' ευχαριστώ για την τελείως ανεπιθύμητη συμβουλή.
Χριστέ μου.
Εντάξει.
Αξιαγάπητη φάνηκε.
Σ' όλους εκτός από μένα.
Ο Όουεν Ας, υποθέτω.
- Ας, σε παρακαλώ. - Χάρηκα… Άντριου Κούπερ. Κουπ.
Κουπ. Η φήμη σου προηγείται.
Αυτόν τον σταυρό κουβαλάω.
Σταυρό; Άκου κι εμένα. Οι εμπειρίες που είναι και προκλήσεις,
και απειλές, και εξευτελισμός, τελικά κάνουν αξιόλογη τη ζωή.
Ή θα χαπακωνόμασταν για να ζούμε πληκτικά μακάριοι
ώσπου να μην έχουμε λόγο να ξυπνάμε το πρωί.
Σε συνέλαβαν για φόνο. Πόσοι μπορούν να το πουν αυτό;
- Οι περισσότεροι φονιάδες. - Σωστό!
Υπάρχει κάποια κυρία Ας να την ευχαριστήσω;
Όχι.
Διαζευγμένος;
- Χήρος. - Χριστέ μου. Λυπάμαι πολύ.
- Όχι. Ευχαριστώ. - Θεέ μου…
Πάνε οκτώ χρόνια, και μου λείπει κάθε μέρα.
Πάντως, εκείνη η γυναίκα μού έμαθε να ζω.
Με τι ασχολείσαι επαγγελματικά;
Εισαγωγές-εξαγωγές. Ενοποίηση εμπορευμάτων.
Εσύ; Να υποθέσω κάτι με οικονομικά;
Ναι, έχω ένα μικρό οικογενειακό γραφείο.
- Βολικά ασαφές. - Όπως οι εισαγωγές-εξαγωγές.
Άδειασες. Ανεπίτρεπτο.
Μας φέρνετε δύο ουίσκι; Απ' το καλό.
Ευχαριστώ.
Γνωστό βλέμμα.
- Ώστε έχεις κι εσύ; - Ναι, έχω μία.
- Ζόρικο. - Πάντως, χειροτερεύει.
Κάτι να περιμένω.
Άσε με να σε εκθειάσω λίγο. Τρελαινόμουν να σε βλέπω να παίζεις.
Η φόρμα σου… Άκου.
Κάθε γραμμή, κάθε κίνηση, η βολή σου ήταν μια ομορφιά.
- Ευχαριστώ, φίλε. - Αλήθεια.
Γράφτηκα στο γυμναστήριό σου.
Έχεις ωραίο μαγαζί. Μ' αρέσει ο παλμός. Φοβερό πακέτο.
Θα ανοίξεις κι άλλα;
Μόλις εξασφαλίσαμε χρηματοδότηση για άλλα δύο.
Δύο καινούρια; Θες πιο μεγαλεπήβολα σχέδια.
Αν μου επιτρέπεις, αυτή είναι η στιγμή σου.
Είσαι λατρεμένος αθλητής. Παρουσιαστής.
Είδα τη νέα βινιέτα, "Οφ Μπράντες". Γαμάτη. Θα κάνεις πάταγο.
Όσο για το γυμναστήριο, γάμα τις τράπεζες.
Μην μπλέκεις με σκατένια συμβόλαια. Θα επένδυα εγώ σ' εσένα.
Στην επωνυμία σου. Μπορούμε να ανοίξουμε 40 γυμναστήρια μέχρι του χρόνου.
Να φτάσεις τα 250 του παραχρόνου.
- Γαμώτο. - Ναι.
- Βιάζομαι πολύ; - Λιγάκι.
- Δεν πειράζει. - Καλά. Παρασύρομαι. Ενθουσιάζομαι.
- Πρέπει να με σταματήσεις. Άκου. - Μ' αρέσει, όμως.
Ξέρω πώς να το κάνω. Έχω τα μέσα. Αν θες να το πας πανεθνικά, πάρε με.
Χαρά μου να ασχοληθώ.
Είμαι ανοιχτός σε μια νέα επιχειρηματική ευκαιρία.
Το ξέρω. Πήγαινε δες τα μπάνια μου.
Δεκαπέντε λεκάνες έχω κι όλες είναι Luxos MT.
- Πάψε! - Όλες ανεξαιρέτως.
Έχουμε τα ίδια γούστα. Φοβερός συγχρονισμός, γιατί η φύση καλεί.
- Σε περισσότερα γυμναστήρια. - Πολλά. Πάνω από δύο.
- Έλα. Σκέψου μεγαλεπήβολα. - Ναι.
Αυτό θα κάνω!
- Δεν γνωριστήκαμε επίσημα. - Γεια.
Μπάρνεϊ Τσόι. Διαχειρίζομαι τα λεφτά του Νικ,
καθώς και μερικών άλλων ατόμων με μεγάλη περιουσία εδώ.
Ευχαρίστως να βοηθήσω με ό,τι χρειαστείς.
Τέλεια. Όλοι προσφέρουν πολλαπλές υπηρεσίες. Γουστάρω.
Μπάρνεϊ; Δώσ' μου χρόνο να βρω τα πατήματά μου, και θα βρεθούμε.
Ψάχνω για νέες ευκαιρίες.
- Είμαι ο άνθρωπός σου. - Τέλεια!
Προχώρα Προχώρα
Προχώρα Ρόκαρε
Πάμε Προχώρα
Προχώρα τώρα Μωρό μου, προχώρα
Το 'χεις Το 'χεις
Προχώρα Έτσι μπράβο
Το 'χεις Προχώρα
Προχώρα Προχώρα
Έτσι Θέλει να χορεύει με τον κώλο έξω
Από μπροστά πίσω
Από πλευρά σε πλευρά
Στην άλλη πλευρά Ρόκαρε
Ξέπνοα Πολύ γρήγορα
Πού είναι η Λίσα απόψε;
Ξέρεις… Βγάζει σέλφι στο Μιλάνο ή στο Παρίσι ή…
Ακόμη;
Ναι. Τελικά, η εβδομάδα μόδας δεν είναι όντως μία εβδομάδα.
Αγάπη μου, μου φέρνεις άλλο ένα κοκτέιλ;
Ή ίσως είναι ώρα να πηγαίνουμε.
Γκόρντι, φέρε μου εσύ ένα ποτό.
Μη μ' ανακατεύετε εμένα.
- Καλά. Θα το πάρω μόνη μου. - Νταϊάν, έλα τώρα.
- Πάμε σπίτι. - Εντάξει. Όχι!
Νταϊάν…
Έρχεται μια στιγμή σε κάθε σουαρέ,
που ο οικοδεσπότης πρέπει να αποφασίσει αν η βραδιά έχει τελειώσει…
ή αν απλώς τώρα αρχίζει.
Όλοι μέσα!
Ναι!
Δυναμώστε τη μουσική!
Τι γίνεται;
Νόμιζα ότι τσακωνόμαστε.
Δεν τσακωνόμαστε.
Αλλά αν τσακωνόμασταν…
- Όχι, Κουπ. - θα έχανες.
- Όχι! - Ναι.
- Κουπ, θα… - Γεια.
Μ' αποφεύγεις.
- Είχα πολλά να επεξεργαστώ. - Ναι.
Γιατί δεν ξαναγύρισες στην Μπέιλι;
Η αλήθεια είναι πως δεν ξέρω.
Δέχτηκα την πρόταση
κι είμαι σίγουρος ότι το εννοούσα τότε.
Μα κάτι μου συνέβη βγαίνοντας από εκείνο το κτίριο.
Σκέφτηκα ότι αν τη δεχόμουν,
όλα θα ξαναγίνονταν ακριβώς όπως ήταν.
Ότι εγώ θα ξαναγινόμουν ακριβώς όπως ήμουν.
- Και δεν σου άρεσε όπως ήταν; - Νόμιζα ότι μ' άρεσε.
Τελικά, δεν μ' άρεσε.
Κοίτα, όλα αυτά ακούγονται πολύ υπαρξιακά.
Δεν ξέρω αν είναι βαθυστόχαστο ή αν απλώς χάβεις τις μαλακίες σου,
μα όπως και να 'χει…
θέλω να συμμετέχω.
Τι; Γιατί;
Γιατί γαμιέται ο πεθερός μου.
Εντάξει.
Η Γκρέις είναι έγκυος.
Ναι.
Με το καλό.
Η ανάμιξη του Μπάρνεϊ ήταν κάκιστη ιδέα.
Μα εκείνο το βράδυ, με τα μουσκεμένα μας ρούχα,
λιώμα απ' το ποιοτικό αλκοόλ ενός αγνώστου,
βλέποντας φίλους και γείτονες να παρτάρουν σαν σε παραλήρημα του Φ. Σκοτ Φιτζέραλντ…
Για πρώτη φορά μετά από καιρό, το μέλλον έμοιαζε, βασικά, ελπιδοφόρο.
Κι ίσως ήταν τα παυσίπονα σε συνδυασμό με το ποτό
ή απλώς καθαρή ηλιθιότητα,
αλλά εκείνη τη στιγμή, ήμουν αρκετά πιωμένος ώστε να το πιστέψω.
Υποτιτλισμός: Εύα Τανταλίδου